
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51-12,
факс: 07 181/51 12  ,е-mail: obs@pirdop.egov.bg


П Р О Т О К О Л
№ 12

	Днес 11.12.2024 г., от 17.30 ч. в Заседателната зала на ОбА - Пирдоп се проведе редовно  заседание на Общински съвет – Пирдоп.
	В начало на заседанието присъстваха 13 (тринадесет) общински съветници, както  следва:
	Васил  Кафеджиев
          Георги Панов
	Деян Стоев
	Иван Джонгов
	Лало Кирилов 
          Кристина Петкова
          Мария Бръмбева
	Ненко Павлов
	Ненко Ненчев 
	Силвия Георгиева
	Симеон Симеонов
          Станислав Готев
          Тодор Иванов

	Присъстват още: Ангел Геров – кмет на Община Пирдоп, Милена Мачканова- зам.-кмет на община Пирдоп, служители на ОбА- Пирдоп и медии. 
	Заседанието беше открито и ръководено от Кристина Петкова- Председател на ОбС-Пирдоп.
	К. Петкова: Уважаеми съветници, уважаема администрация, уважаеми граждани и медии,
	Откривам заседанието на Общински съвет-Пирдоп, присъстват всички                                  13 общински съветници. 

	 Заседанието е законно и може да започне своята работа. Проектът за дневен ред е публикуван на сайта на община Пирдоп и е следния: 

ДНЕВЕН РЕД:
1. Докладна записка относно: Удостояване на Никола Пушкаров със званието „Почетен гражданин на Пирдоп“.
							      Докл.: Ангел Геров- Кмет на Община Пирдоп 

  2. Разни.

К. Петкова: Предлагам проекта за дневния ред да бъде изменен, тъй като съгласно Правилник за организацията и дейността на общинския съвет, неговите комисии и взаимодействието му с общинската администрация, точка 1 от дневния ред трябва да бъде Изказвания, питания, становища и предложения.
След обявяване на поканата за заседанието на Общински съвет - Пирдоп е постъпило писмо с вх.№2400-352/04.12.2024 г. от Главния секретар на Областна дирекция „Земеделие” - София област за предоставяне на имоти – полски пътища, попадащи в масиви за ползване. Има внесена докладна записка с вх.№ 9002-108/10.12.2024г. от кмета на Община Пирдоп, относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.
Постъпила е още една докладна записка от кметът на Община Пирдоп, относно: Кандидатстване по процедура BG05SFPR002-2.012 „Иновативни здравно – социални услуги“. Като последна точка нека да остане т. Разни. 
В предвид на това предлагам дневния ред за заседанието да бъде, както следва:

1. Изказвания, питания, становища и предложения.

2. Докладна записка относно: Удостояване на Никола Пушкаров със званието „Почетен гражданин на Пирдоп“.
						     Докл.: Ангел Геров- Кмет на Община Пирдоп 

3. Докладна записка относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.
                                                                  Докл.: Ангел Геров- Кмет на Община Пирдоп
  
4. Докладна записка относно: Кандидатстване по процедура BG05SFPR002-2.012  „Иновативни здравно – социални услуги“ .
                                                                 Докл.: Ангел Геров- Кмет на Община Пирдоп

5. Разни.

Това е предложението ми по проекта за дневен ред.
Уважаеми колеги, имате ли предложения по дневния ред? Няма.

К. Петкова: Подлагам на гласуване проекта за дневен ред.
[bookmark: _Hlk167983997]	Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл.21, ал.1, т.23 и ал.2 от Закона за местното самоуправление и местната администрация, след проведеното гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов,  0 гласа „против” и 0 гласа „въздържал се”,  Общински съвет-Пирдоп прие
 
РЕШЕНИЕ
№187
	I.Общински съвет-Пирдоп реши заседанието да протече при следния

ДНЕВЕН РЕД:
1. Изказвания, питания, становища и предложения.

2. Докладна записка относно: Удостояване на Никола Пушкаров със званието „Почетен гражданин на Пирдоп“.
						Докл.: Ангел Геров- Кмет на Община Пирдоп 

3. Докладна записка относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.
                                                             Докл.: Ангел Геров- Кмет на Община Пирдоп
  
4. Докладна записка относно: Кандидатстване по процедура BG05SFPR002-2.012  „Иновативни здравно – социални услуги“ .
                                                                 Докл.: Ангел Геров- Кмет на Община Пирдоп

5. Разни.

Преминаваме към точка 1. от дневния ред.
	Имате думата за Изказвания, питания, становища и предложения.
	Отношение взеха: 
С. Симеонов: Г-н Геров, улицата от гарата надолу, там имаше две дупки. Едната я запълниха. Другата не е. Да се вземат някакви мерки, за да се оправи.
А. Геров: Знам за проблема. Изчаквах известно време, за да улегне и да мога да кажа на собственика на имота да се оправи. 
К. Петкова: Искам да запозная общинския съвет и обществеността със следното: Съвместно с кметът на община Пирдоп, зам.- кметът на община Пирдоп, д-р Иван Иванов, Катерина Илиева – експерт „Връзки с обществеността“ в ОбА Пирдоп на 05.12.2024г. взехме участие в Международна научна конференция под надслов „Екология и агротехнологии – Фундаментална наука и практическа реализация – бизнес модели за подобряване здравето на почвата“, която се проведе в НБУ, гр. София. Научния форум бе посветен на Световния ден на почвата и честването на 150 години от рождението на първия български почвовед, нашият съгражданин Никола Пушкаров. Поставихме цветя в знак на признателност от името на Община Пирдоп пред паметника на Пушкаров в Института по почвознание и агротехника. 
На 09.12.2024г. по покана на Областния управител на Софийска област  взехме участие заедно с г-н Ангел Геров – кмет на Община Пирдоп в работна среща, на която бяхме наградени с приза - Принос в здравеопазването за община под 8 000 души.                               Г-н Геров получи от името на общината този приз, като благодари на всичките седем общини за приноса им в развитието на здравеопазването в Община Пирдоп. Каза, че независимо от това, че Община Пирдоп е мажоритарен собственик на МБАЛ-Пирдоп, всички имат принос за този приз, който получихме. 
С. Готев: Подкрепих дневния ред, както е по правилник и  по регламент да има т.1 Изказвания, питания, становища и предложения. Като идвах насам срещнах наши съграждани, които са възмутени, че сесията щяла да бъде закрита, нямало да има точка питания, което е притеснително с оглед на това че, виждате колко малко хора идват и се интересуват от заседанията на ОбС – Пирдоп. Не трябва да се работи на парче. 
Що се отнася до здравеопазването, може ли да дадете малко повече информация какво включва точно тази награда? При положение, че болница, която в по предния общински съвет и съветници си позволиха да закрият хирургичното отделение, да закрият леглата към здравната каса на София област, за това, че към днешния момент не е направена нито една постъпка да се открие хирургичното отделение и още други неща, които няма да коментирам. Ако може да ни запознаете, какво точно Областния управител вижда в това, че общината е допринесла за здравеопазването? Другият ми въпрос е по отношение на водния проект и цикъла. Приет ли е обекта? Изплатени ли са всички работи към изпълнителя и останали ли са някакви задължения на Община Пирдоп? 
Л. Кирилов: По въпроса за болницата, защото ми стана интересно, че е взимано решение на предишен общински съвет за закриване на хирургичното отделение или просто е закрито, поради увеличаване на изискванията и медицинските стандарти? Има ли такова решение на общинския съвет?
А. Геров: Наградата да бъде дадена на Община Пирдоп за принос в здравеопазването не се определя нито от кмета, нито от общинска администрация. От Община Пирдоп беше поискана и попълнена анкетна карта, какво е свършено от страна на общината през годината. Категориите, с които бяха отличени общините бяха: култура, социални дейности, здравеопазване, екология, въвеждане на иновативно управление ... разделени в две категории, за население над 8 000 души и за население под 8 000 души.  Ние сме подали картата и имахме по-голяма надежда, че може да ни отличат в сферата на спорта или на културата, тъй като имаме повече изяви през годината. Не мога да отговоря какви са  критериите на Областния управител.
 По отношение на това, което се каза, че предишния общинския съвет е закрил хирургичното отделение на болницата, аз не си спомням общинския съвет да е взимал такова решение. Доколкото си спомнят тогавашния управител уволни завеждащ отделението по хирургия и нямаше кой да работи. Тук общинския съвет няма общо за закриване на хирургичното отделение. Към днешна дата са правени опити за откриване, но за да се стигне стандарта, който се изисква, трябва да има поне двама  хирурга, поне трима анестезиолога и отделно медицински сестри. Търсим вариант през Медицинския център да има такава доболнична помощ.  
Относно водният проект, той е завършен. В момента се подготвят документи, които трябва да бъдат внесени в ДНСК,  за насрочване на държавна приемателна комисия. Съгласно договора, който имаме 10% от стойностна на обекта се изплаща след подписване на протокол обр. 16.
С. Готев: В питането ми съм провокиран от това, че община Пирдоп насочи усилията си в спорта и в културата. Това може би са били перата, в които …, явно областна администрация по друг начин вижда нещата. Що се отнася до това, тази награда за здравеопазването е нещо „бутафорно“ при неработещо хирургично отделение. Никога не съм казал, че има решение на общинския съвет. Няма такова решение на ОбС и няма как да има. Не предходния, а по предишния Председател на общинския съвет отиде в здравната каса на София област и закри 16 или 17 легла на хирургично отделение. По този начин се закри отделението. В момента са изключително големи критериите, за да се отвори отново. Ще бъде трудно да се отвори. Смятам, че ние сме длъжници на обществото от цялото Средногорие, хирургично отделение да се отвори.
К. Петкова: Този приз е даден на Община Пирдоп, като мажоритарен собственик, но това са усилията на всичките общини от Средногорието.
Л. Кирилов: Допълващ въпрос. Председателя на общинския съвет взима решение в НЗОК или РЗОК? Все пак това са договорни отношения между болница и здравна каса. Недоумявам как, Председателя на общинския съвет ..... Затова питам. Не съм наясно. Как става това вземане на решение, ако болницата отговаря на критериите, ако е имало медицински специалисти? Къде се взима това решение? .....
А. Геров: Нещата не са така, както се представят в момента. Има документи. Нека да бъде инициирана една сесия, за да се види защо е затворено хириргичното отделение и кой го е затворил. Така да обвиняваме някого не прави чест.
Г. Панов: Г-жо Председаел, колеги, г-н кмете. Като разсъждаващ общински съветник не съм съгласен с такъв подход. Не може колега, който е решил да балансира атрактивна теза, защото в момента снима камера да води поредна тематична сесия. Така ще влезнем от сесия в сесия ... Ще влезнем в постоянни сесии и няма да произвеждаме нищо, освен атракции.
	С. Готев: Когато някой човек се е депресил или не знае, да прочете. Наистина документите говорят. Тогава пред 2017 година или 2018 година, Председателя на общинския съвет, който беше избран за представител на общинския съвет, съдейства за закриването на тези легла. А не че председателя е подписал някакви документи.  Няма да влизам в полемика. Нашата група защитава дадени политики …… Някой колеги искат заседанията да свършват бързо, да си взимат парите, а проблемите се трупат. Призовете идват, но не в това, в което сме силни. 
Л. Кирилов: Година и половина съм бил част от управителния съвет на болницата. Знам как се процедира и как се сключват договори към здравната каса. Няма как да са закрити легла, ако болницата е отговаряла на изискванията, подала е необходимите документи, подписала е договор и след това, как ще се вземе решение да бъдат закрити легла? 

К. Петкова: Преминаваме към точка 2. от дневния ред, а именно: Удостояване на Никола Пушкаров със званието „Почетен гражданин на Пирдоп“.

Давам думата на г-н Геров – кмет на Община Пирдоп, за да ни запознае с така представената докладна записка.
	А.Геров: Уважаеми съветници, 
На 14 декември тази година се навършват 150 години от рождението на един от видните жители на град Пирдоп, чийто дела и достижения имат национално и европейско значение – Никола Петков Пушкаров. 
Известният пирдопски учител, общественик, участник в революционните борби за освобождение на Македония, уважаван и световно признат учен е роден в семейството на местни общественици и благодетели. Баща му – Петко Лилов Пушкаров е един от основателите на читалището в града и активен негов член преди и след Освобождението. Майка му произхожда от богатия земеделски род Кусичорбови. Знае се, че семейството дава скъпа жертва по времето на османското владичество. Дядото на Никола Пушкаров е убит от турци за укриване на революционери.
Никола Пушкаров учи в пирдопското класно училище при дългогодишните просветни дейци от града. Симеон Сърданов, Спиридон Иванов, Илия х. Цанов, Ганчо Бамбеков и др.
През учебната 1888-1889г. в трети прогимназиален клас негов учител е Тодор Влайков. Под влиянието на Тодор Влайков в живота на младия Никола Пушкаров се извършва прелом. Закърмен с възрожденските традиции на своя род, той прави първите си стъпки на учителското поприще, обиква и науката. Още ненавършил 21 години, Никола Пушкаров е назначен за основен учител в близкото до родния му град с. Мирково. Като студент във факултета по природни науки на Висшето училище в София, той става инициатор за създаването на първото в страната дружество на студентите, изучаващи естествените науки. 
След завършване на висшето си образование се завръща в родния си град и като учител в местното училище остро реагира срещу несъвършенствата и партизанщината в просветното дело в околията и в областта. Става член на читалищното ръководство. Той е един от най-активните му деятели, инициатори за построяването на читалищната сграда. По това време проявява и своя траен интерес към изучаване на почвите и петрографията на района. Извършва няколко теренни обхождания на Златишко – Пирдопската котловина, които по-късно стават основа на първия му научен труд.
Никола Пушкаров е създател на българската школа в почвознанието и е официално признат за основател на този клон от науката у нас. Изключителен и уникален негов принос е създаването през 1931 г. на първата национална Почвена карта, която е международно призната и намира приложение в България и Европа. 
 С неговия личен труд е извършена колосалната работа по привеждане в известност на типовете почви и тяхното географско разпространение по територията на страната. Това допринася и за определяне на специфичния агрономически подход към тяхното използване. Той създава цикъл научни дисциплини, които и сега са сред изучаваните във висшите учебни заведения. 
Никола Пушкаров е основател и на първата научно-административна организация за изучаване на почвите у нас и Централния земеделски изпитателен институт в София, прераснал по-късно в Институт по почвознание към Селскостопанската академия на България, който близо 80 години вече носи неговото име. 
Като общественик с прогресивни и демократични разбирания, по време на Втората световна война, през 1941-1942 г. Никола Пушкаров приема да бъде редактор на вестник „Средногорска мисъл” и в неговия дом е редакцията на това издание.
Имайки предвид, че Никола Пушкаров е наш съгражданин, учител и патриот, изтъкнат демократ, гражданин с подчертани демократични убеждения, посветил голяма част от своя житейски път на родния си град и Отечество, както и от обстоятелството, че направеното до днес ни се струва недостатъчно като измерение на неговия авторитет, принос и значимост на учен, общественик и родолюбец, във връзка с Решение № 42 от 28 март т. г. на Общински съвет - Пирдоп за  обявяване на 2024 година за Година на Никола Пушкаров, предлагам Общинският съвет - Пирдоп да подкрепи следния проект за решение, като се даде съгласие Никола Петков Пушкаров да бъде удостоен посмъртно със званието „Почетен гражданин на град Пирдоп’’ за значимите му дела и особения принос за развитието на гр. Пирдоп и България.
К. Петкова: Давам думата на Тодор Иванов  – Председател на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознае със становището на постоянните комисии. 
	Т. Иванов: На проведеното съвместно заседание на  Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп и Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп,  внесената докладна записка беше разгледана и след проведеното гласуване единодушно от състава на ПК ИОСИПТУСЕЗГ и от състава на ЗСПОВОРКМСТ, беше подкрепен проекта за решение.
К.Петкова: Имате думата за изказвания по Докладната  записка.
Отношение взеха: 
С. Готев: Ще подкрепя проекта за решение. Това е чудесна инициатива. Искам да поздравя общинското ръководство и инициативния комитет. От март месец тази година с обявяването на 2024 година за Година на Никола Пушкаров следваха няколко неща за изпълнение с посочени срокове. Може ли да ми дадете информация какво до този момент и това, което беше заложено по програмата за Никола Пушкаров, какво е изпълнено и какво не е изпълнено и съответно кои са били отговорниците за изпълнение?  Питането ми е провокирано от това нещо, че трябваше да има доста неща, които да се случат. 
М. Бръмбева: Не можах да разбера информацията от кога да бъде.

С. Готев: От март месец, когато на сесията е взето решение, с което се обявява 2024г година за Година  на Никола Пушкаров. От август месец е програмата за честване 150 години от Никола Пушкаров.  
М. Бръмбева: Става въпрос за м. март – м. декември.
Т. Иванов: През м. март се гласува само и единствено обявяването на 2024 година за Година на Никола Пушкаров. Всички събития, които се правят през годината са под това мото. През м. август сме утвърдили програмата за Никола Пушкаров. 
К. Петкова: Ще дам думата на г-жа Мачканова – зам.-кмет на Община Пирдоп, която е в инициативния комитет, за да ни запознае с изпълнението по програмата на Никола Пушкаров.
М. Мачканова: Общинския съвет прие решение за обявяване на 2024 година за Година на Никола Пушкаров. Прието е всяко едно мероприятие през годината да бъде по тази егида. Програмата се състои в следното: 
Предварителна подготовка.
1. Настоящата програма да бъде съгласувана с постоянните комисии кыл Общински съвет — Пирдоп по култура. – Това е изпълнено.
2. Чрез средствата за масова информация в Община Пирдоп да се запознае гражданството и населението на страната с всестранната просветителска, революционна и научна дейност на Никола Пушкаров. Отговорник: Милена Мачканова, зам.-кмет на Община Пирдоп. – това е изпълнено.
З. Да се открие набирателна сметка за дарения за подкрепа на честването и обявяването й пред обществеността. – Изпълнено.
4. Да се проведат разговори с ръководството на Институт по почвознание, агротехнологии и защита на растенията „Никола Пушкаров” и предприемат стъпки от Община Пирдоп за придобиване на собствеността на Къща-музей „Никола Пушкаров”. – Проведени са разговори от страна на г-н Ангел Геров с ръководството на Институт по почвознание, агротехнологии и защита на растенията „Никола Пушкаров”.
5. С оглед незавидното конструктивно състояние на родния дом на основателя на почвената наука в България, да се изготви от специалисти количествено-стойностна сметка за извършване на реставрационни и консервационни дейности по страдата и подобряване на нейния облик. – Изготвена е количествено-стойностна сметка.
6.Предприемане на изискваните от нормативната уредба на страната стъпки за получаване на одобрение за откриване в град Пирдоп на бюстпаметник на Никола Пушкаров. Отговорник: Милена Мачканова, зам.-кмет на Община Пирдоп. – Към момента след проведено проучване за поставяне на Бюст паметник на Н. Пушкаров ще са необходими 35 000 лева. И поне половин година за съгласуване на документите към Министерство на културата и да се постави на определеното място. 
7. Разработване на проект и изработване от Българската монетна къща на юбилеен плакет „150 години от рождението на Никола Пушкаров   14 декември 2024 г., град Пирдоп”. Уточняване на списък на институциите, обществениците и научните деЙци, които да бъдат удостоени с плакета. – Това излиза на стойност  към 16 000 лева, които към момента Община Пирдоп не може да си позволи, за да се изработи тази монета.
8. Изработване на покана и изпращането й на научни дейци, организации и институции, носещи името или съпричастни към живота и делото на почвоведа за участие в юбилейното честване. Отговорник: Милена Мачканова, зам.-кмет на Община Пирдоп. –  Изпълнено.
9.Издирване на наследници на Никола Пушкаров и отправяне на покана към тях за участие в тържествата. – За съжаление такъв наследник не успяхме да открием. Намерихме телефонен номер с Германия, но контакт не успяхме да осъществим. 
10. Във връзка с подготовката и реализацията на документално художествена изложба „150 години от рождението на Никола Пушкаров”, да се издадат диплянка и други рекламни материали, свързани с юбилея. – Такава няма да се състой. Издадена е диплянка, която утре ще бъде раздадена на тържественото събрание.  
Другото нещо, което се случи е провеждането на юбилейното честване с ръководството на Институт по почвознание, агротехнологии и защита на растенията „Никола Пушкаров” и Българското почвоведско дружество, с оглед провеждането на един от дните на Международната научна конференция, която се състоя в гр. София. Поднесен  е венец и цветя от представителна група на Община Пирдоп на паметника на Никола Пушкаров в двора на Институт по почвознание, агротехнологии и защита на растенията.
От програмата не се е състояло откриване на бюст паметника и изработване на монетата.
С. Готев: Кои са отговорниците?
М. Мачканова: Отговорниците сме общинска администрация,  Проф. дн Ирена Атанасова, директор на ИПАЗР „Никола Пушкаров” Проф. д-р Методи Теохаров, Проф.     д-р Светла Маринова от Института Пушкаров. Това са хората отговорни за изпълнението на програмата. 
С. Готев: Наистина ни беше представена една програма, какво ще се случи и какво се предвижда. Лично участвах в едни срещи с г-н Иванов. Важното е онзи ден, когато имаше двубой за сесията и комисиите, по какъв начин и кога да бъдат и да се получи тази бутафория, която се получава, пак бяха дадени  едни отговорници. Кой ще отговаря за това, за да се случи? ..... Питането ми е провокирано от това, че с решение на общинския съвет от 2019 год., е взето решение за поставянето на бюст паметник на Никола Пушкаров. Ние сме го коментирали с Вас, г-жо Мачканова. Това решение гласи, че в мое лице, като дарител, аз искам да направя един бюст паметник и го коментирахме, за да изпълним решението на общинския съвет. Той е почти готов. Може би в годината на Пушаров – 150 години Никола Пушкаров. Това нещо не съм си го измислил аз. Искал съм да направя нещо за града и за хората, които ще останат след нас. Благодаря на г-н Иван Иванов, с който през 2019 год. разговаряхме и коментирахме, че е важно освен паметник на Ботев да бъде направен и паметник на Никола Пушкаров. Тогава с много мъки общинския съвет взе решение. И сега като го казвам това нещо, аз съм имал желанието, работя по проекта. Тогава с д-р Иванов го обсъждахме, че е хубаво паметника да се случи през юбилея на 150- тата годишнина на Никола Пушкаров. Коментирахме го и с Вас на срещата. В един момент през м. април нещата се пропукаха, може би защото Готев ще бъде дарителя. Кой знае какво ще стане. Ми нищо. Всеки може да направи нещо добро за този град. Опорочихме Никола Пушкаров. Проблема не е в тези 35 000 лева, които визирате, а проблема е, че дарител ще бъде Готев. Има решение на общинския съвет. Говорехме го. Паметник съвсем спокойно можеше да бъде открит. Това не пречеше по никакъв начин. Това е начин да покажем уважението към този човек..... 
А. Геров: Когато нещо се прави трябва да се направи законосъобразно. Има съгласувателни процедури, които трябва да се спазят. А не като Вашето семейство да строй незаконосъобразно, за което има и съдебно решение. Може да тръгнете да ме съдите и мен. Нека да се спазват правилата. Решението да бъде поставен паметник тогава, когато имаме всички неоходими документи.  Стига сме се опитваме да изкарваме от нещо, което се иска да се направи, да се говори бутафории ... Единствения, който мисли за тази община се нарича Станислав Готев. Други никой нищо не мисли. Най-вече кмета, зам.-кмета и цялата администрация. Така че, има един човек, който само той мисли за града и за общината и другите работим срещу хората в тая община. 
С. Готев: Искам право на отговор. 
Н. Ненчев: Г-жо Председател, колко пъти ще му давате думата?
С. Готев: Искам право на отговор, защото е засегнато моето име и моето семейство. Да г-н кмета ще бъде на скамейката в сградата, която се посочи отдолу. Що се отнася до това да бъде законово, никога не съм правил и не съм поставял, давам Ви живия пример с паметника на Ботев, че минахме през цялата процедура. От март месец до днес декември месец, имахме шест месеца, за да мине съгласуване, да се направи законовия път и т.н. За съжаление от март месец до сега нищо не се случи.  Аз лично не мога да търся отговорност на общинска администрация, защото …..
Н. Ненчев: Г-жо Председател, правото на отговор изтече. 
С. Готев: Ще се доизкажа ли или ще се прекъсваме?
Г. Панов: Само на Ваши хора давате думата.
К. Петкова: Моля г-н Готев, съвсем кратко.
С. Готев: Няма да позволя на определени колеги, които се опитват бутафорно да правят нещо .. Не е етично. Следвам правилника и имам право на отговор. Имаше достатъчно време, ние заедно да го направим. ... Винаги лично аз съм се опитвал да работя с всеки един колега, опитвал съм се да работя с всеки един кмет. Когато общинска администрация или кмета са сгрешили съм се опитвал да ги поправя.  Да ги поправя с оглед да вървят нещата. Не в ущърб на кмета или общината.
М. Мачканова: Тези обвинения, че нищо не е направено са несъстоятелни. В проведен разговор с Вас и д-р Иванов се стигна до там, че лицето, което трябваше да изготви този бюст паметник, то нямаше как да го направи, тъй като има изискване, което трябва да бъде спазено. На Вас Ви беше изпратена снимка да я видите и да започнете действия по проекта. Не прехвърляйте вината към нас. Като видяхме, че от Ваша страна няма реакция, решихме да изискаме оферта и да се изготви. Но не можем да си го позволим. 
С. Готев: Никога по никакъв начин аз не съм се опитвал и не съм дърпал назад. Има решение на общинския съвет и аз ще го спазя. Надявам се на 155 -тата годишнина, това което е решение на общинския съвет от 2019 г. и моята воля като дарител да бъде изпълнена. Съжалявам, че не се изпълни през годината на Никола Пушкаров – 2024 година. Когато политическите пристрастия надделяват над обществените се получава това. 
Л. Кирилов: Напълно съм съгласен с г-н Готев за бутафорията. Наистина има бутафория. ..... Беше спомената волята на дарителя. Аз не знак каква е волята на дарителя. Има ли нещо черно на бяло, че Вие сте готов да дарите или само си говорим? Има ли - желание, писмо? Говорил съм си с доста дарители. Те го заявяват писмено. После се сключва договор за дарение. Ако казвате, че няма комуникация. Тогава аз да  разбирам, че Вие сте готов с паметника и че той може да бъде монтиран. Готов ли е бюста или не е готов? Или тук се говори за бутафория ….
С. Готев: Когато човек опитва да защити позицията си ще я защити до край. Що се отнася до подписването на договор, колегата може да се запознае с решението от 2019 година и там може  да провери, как писмено волята на дарителя е изразена. На база тази воля на дарителя в мое лице е взето решение на общинския съвет. Що се отнася до това дали е готов бюст паметника? Да. Бюст паметника е готов.  ....
Г. Панов: Г-жо Председател, колеги, аз частично съм съгласен с твърдението на един колега, няма да споменавам името му. Частично съм съгласен с бутафорията, защото той говори повече от всички останали заедно. Като така, да, признавам, че това е бутафория. Освен него в тази зала сме почти 20 човека, които полагаме съзнателен, компетентен, интелектуален, целенасочен труд и аз не съм съгласен моето участие да бъде сочено като „бутафория“, най-малкото, защото съм толкова мълчалив, че не мога да се позная. Това го допускате Вие. Съгласен съм частично с един колега, не помня името му, че говорят само Ваши хора. Един и същ колега говори 60-70% цяла вечер. Монолозите са трудни за разбиране и обикновено се оказа, че той не разбира и другите какво говорят. Ако продължим в тази посока ще разглеждаме откриване на един вид специфично отделение в районната болница и няма да е хирургическо. Моля да се спазват сроковете. Да се спазва добрия тон. 
М. Бръмбева: Предлагам да гласуваме прекратяване на дебатите по точката.
И. Джонгов: Придобиване на къщата на Никола Пушкаров  ще е от много по-голямо значение, отколкото бюст паметник. Къщата да се превърне в музей, чрез който хората да могат да се запознаят с личността Никола Пушкаров. Мисля, че усилията ни трябва да бъдат в тази насока.
А. Геров: Да внеса кратка информация.
С. Готев: Има процедура, г-жо Председател.
А. Геров: Опитите да придобием сградата е важно.
( Г-н Геров не успя да даде подробна информация по въпроса, тъй като му беше отнета думата).  
С. Готев: Има процедура.

К. Петкова: Гласуваме за прекратяване на разискванията по докладната записка.
Моля, гласувайте.
Резултати от гласуването:
Гласували „за”: Васил  Кафеджиев, Георги Панов, Деян Стоев, Иван Джонгов, Кристина Петкова,Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов
Гласа „против” – няма, гласували  „въздържал се” – няма;

На основание чл.21, ал.1, т.23 от ЗМСМА, след проведеното гласуване с 13 гласа „за”, както следва: Васил  Кафеджиев, Георги Панов, Деян Стоев, Иван Джонгов, Кристина Петкова,Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов, 0 гласа „против”  и 0 гласа „въздържал се”,както следва: Станислав Готев, Общински съвет-Пирдоп прие


РЕШЕНИЕ
№188
Общински съвет-Пирдоп реши да се прекратят дебатите по Докладна записка относно: Удостояване на Никола Пушкаров със званието „Почетен гражданин на Пирдоп“.


	К. Петкова: Поставям на гласуване проекта за решение от докладната записка. (Г-жа Петкова прочете проект за решение.)
	Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21 ал. 1 т. 22 и т. 23 от ЗМСМА, във връзка с чл. 3 ал. 1 и ал. 2 от Наредбата за морално стимулиране и признание на физически и юридически лица с особени заслуги към Община Пирдоп, след проведеното гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  0 гласа „против” и 0 гласа „въздържал се”, Общински съвет-Пирдоп прие
 
РЕШЕНИЕ
№189
Общински съвет – Пирдоп, дава съгласие Никола Петков Пушкаров да бъде удостоен посмъртно със званието „Почетен гражданин на град Пирдоп’’ за значимите му дела и особения принос за развитието на гр. Пирдоп и България.


Т. Иванов напусна заседанието.

К. Петкова: Преминаваме към точка 3. от дневния ред,  а именно: Разглеждане на докладна записка от г-н Ангел Геров-Кмет на Община Пирдоп, относно Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.

Давам думата на г-н Геров – кмет на Община Пирдоп, за да ни запознае с така представената докладна записка.
	А.Геров: Уважаеми съветници, 
Преди да Ви запозная с докладната записка, ще Ви кажа, че току що лишихте Вас и жителите на община Пирдоп да знаят, какво прави общинска администрация, за придобиване на къщата на Никола Пушкаров. Тъй като се подвеждате на акъла на един общински съветник, слушайте го.
Предлагаме на Вашето внимание докладна записка, относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци. Внася се във връзка с постъпило писмено искане с вх.№2400-352/04.12.2024 г. от Главния секретар на Областна дирекция „Земеделие” София област за предоставяне на имоти – полски пътища, попадащи в масиви за ползване. Предоставено Ви е писмото, заявленията  за полски пътища, справка от интернет страницата на Областна дирекция „Земеделие” – София област, за размера на средното годишно рентно плащане за стопанската 2024/2025 година.

Т. Иванов се присъедини към заседанието.

К. Петкова: Давам думата на Тодор Иванов  – Председател на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознае със становището на постоянните комисии. 
	Т. Иванов: На проведеното съвместно заседание на  Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп и Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп,  внесената докладна записка беше разгледана и след проведеното гласуване единодушно от състава на ПК ИОСИПТУСЕЗГ и от състава на ЗСПОВОРКМСТ, беше подкрепен проекта за решение.

К.Петкова: Имате думата за изказвания по Докладната  записка.
Отношение взеха: 
Л. Кирилов: Включени ли са в програмата? Предвижда ли се актуализация?
А. Геров: На този етап актуализация за тази година не се предвижда. 
Л. Кирилов: За къщата на Никола Пушкаров?
А. Геров: Все още сме в преговори.
Г-н Геров беше прекъснат. 
С. Готев: По процедура. Искам да се придържате към докладната записка. 
Л. Кирилов: По процедура. Както знаете всички имоти са включени в програмата за управление на общинската собственост. Искам по тази точка да знам дали ще има актуализация и какво се планира? Косвено е част от тази точка. 
А. Геров: Г-жо Председател, на свой хора давате думата, а на мен ми я отнемана. Само ще кажа, че собствеността на тази сграда се води на Института Пушкаров, но принципал на Инситута Пушкаров е Стопанската академия, която е висшия орган.
С. Готев: По процедура.
За пореден път г-н Геров не успя да се изкаже. 

К. Петкова: Обявявам 10 мин. почивка.
(ПОЧИВКА)
	К.Петкова: Почивката свърши. В залата присъстват 13 общински съветници. 

	Л. Кирилов: Имаше зададен въпрос.
К. Петкова: Ще продължите ли отговора си г-н Геров?
А. Геров: Когато ми дадете думата. Неуважително е когато е дадена думата на когото и да било, некултурни общински съветници да прекъсват. Ще кажа, че общината работи в тазипосока, трудно е и  ..
	С. Готев: По процедура.
	К. Петкова: Г-н Готев изчакайте изказването на кмета. Във връзка с чл. 31 от Правилник за организацията и дейността на общинския съвет, неговите комисии и взаимодействието му с общинската администрация, Ви правя забележка.
	А. Геров: Община Пирдоп прави усилия за придобиване на сградата. През тази година не са събрани средства за ремонта й. Ние нямаме право да харчим средства от нашия бюджета за дейности и имоти, които не са собственост на общината. Работи се по въпроса.    
	С. Готев: Искам 10 минути почивка, като председател на група.

К. Петкова: Обявявам 10 мин. почивка.
(ПОЧИВКА)
	К.Петкова: Почивката свърши. В залата присъстват 13 общински съветници. 


Н. Ненчев: Предлагам прекратяване на дебатите по докладната записка.


К. Петкова: Гласуваме за прекратяване на разискванията по докладната записка.
Моля, гласувайте.
Резултати от гласуването:
Гласували „за”: Васил  Кафеджиев, Георги Панов, Деян Стоев, Иван Джонгов, Кристина Петкова,Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов
Гласа „против” – няма, гласували  „въздържал се” – няма;

На основание чл.21, ал.1, т.23 от ЗМСМА, след проведеното гласуване с 13 гласа „за”, както следва: Васил  Кафеджиев, Георги Панов, Деян Стоев, Иван Джонгов, Кристина Петкова,Лало Кирилов, Мария Бръмбева, Ненко Павлов, Ненко Ненчев, Силвия Георгиева, Симеон Симеонов, Станислав Готев и Тодор Иванов, 0 гласа „против”  и                        0 гласа „въздържал се”,както следва: Станислав Готев, Общински съвет-Пирдоп прие


РЕШЕНИЕ
№ 190
Общински съвет-Пирдоп реши да се прекратят дебатите по Докладна записка относно: Предоставяне за ползване на имоти – полски пътища, попадащи в масивите за ползване за землището на гр. Пирдоп и землището на с. Душанци.

	К. Петкова: Поставям на гласуване проекта за решение от докладната записка. (Г-жа Петкова прочете проект за решение.)
	Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл.21, ал.1, т.8 от Закон за местното самоуправление и местната администрация, чл.37в, ал.16 от Закона за собствеността и ползването на земеделските земи, чл.75б от Правилника за прилагане на Закон за собствеността и ползването на земеделските земи, след проведеното поименно гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  0 гласа „против” и 0 гласа „въздържал се”, Общински съвет-Пирдоп прие
 
РЕШЕНИЕ
№ 191
          1. Общински съвет – Пирдоп, дава съгласие общински имоти – полски пътища в землището на гр. Пирдоп и землището на с. Душанци, попадащи в масиви за ползване на съответния ползвател да бъдат отдадени по наем, по цена в размер на средното годишно рентно плащане за съответното землище.
          2. Общински съвет – Пирдоп, възлага на Кмета на Община Пирдоп в 7-дневен срок от влизането в сила на решението да издаде заповед за цената на имотите – полски пътища, включени в разпределените масиви за ползване, в размер на средното годишно рентно плащане за съответното землище. Заповедта да се публикува на интернет страницата на общината, като в едномесечен срок от нейното издаване ползвателите да внесат по банкова сметка на общината сумата за определените за ползване полски пътища.
          3. Общински съвет – Пирдоп, задължава ползвателите, на които са предоставени полските пътища, да осигурят достъп до имотите, декларирани и заявени за ползване в реални граници.
          4. Общински съвет – Пирдоп, възлага на Кмета на Община Пирдоп да сключи договори за една стопанска 2024 – 2025 година, с ползвателите на които са предоставени имотите – полски пътища, включени в разпределените масиви за ползване, внесли дължимата сума за предоставените имоти в общината, в размер на средното годишно рентно плащане за съответното землище. 
	 5. Срок за изпълнение на решението до 28.02.2025 г.

К. Петкова: Преминаваме към точка 4. от дневния ред,  а именно: Разглеждане на докладна записка от г-н Ангел Геров-Кмет на Община Пирдоп, относно Кандидатстване по процедура BG05SFPR002-2.012  „Иновативни здравно – социални услуги“.

Давам думата на г-н Геров – кмет на Община Пирдоп, за да ни запознае с така представената докладна записка.
	А.Геров: Уважаеми съветници, 
Предлагам на Вашето внимание докладна записка, относно Кандидатстване по процедура BG05SFPR002-2.012  „Иновативни здравно – социални услуги“.

Управляващият орган на Оперативна програма „Развитие на човешките ресурси“ към Министерство на труда и социалната политика обяви нова Процедура за директно предоставяне на безвъзмездна финансова помощ BG05SFPR002-2.012  „Иновативни здравно – социални услуги“ за програмен период 2021-2027. Целта на операцията е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване. Ще се изгради и приложи иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии –телекеър.
По настоящата процедура, чрез директно предоставяне на безвъзмездна финансова помощ, са допустими за финансиране следните дейности: Предоставяне на почасови мобилни интегрирани здравно- социални услуги за нуждаещи се лица с увреждания и възрастни хора в невъзможност за самообслужване. Провеждане на специализирани обучения на екипите и супервизия, включително обучения във връзка с въвеждането на нови методологии за оценка на потребностите. Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне (при необходимост).
Допустими целеви групи:
По процедура „Иновативни здравно-социални услуги“ допустимите целеви групи са:
- Възрастни в невъзможност за самообслужване, самотноживеещи и хора с увреждания;
- Служители на доставчици на социални и интегрирани здравно-социални услуги.
За целите на процедурата това са:
- самотноживеещи лица с увреждания, които независимо, че нямат определена чужда помощ, разполагат със съответните медицински документи, удостоверяващи невъзможността им за самообслужване за определен период от време; 
- самотноживеещи лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност.
Конкретни бенефициенти по процедурата са всички общини в Република България. По процедурата не се изисква съфинансиране от кандидатите и безвъзмездната финансова помощ е 100%. Съгласно утвърдените изисквания за кандидатстване по настоящата процедура, Община Пирдоп следва да представи Решение на Общински съвет за съгласие за кандидатстване с проектно предложение  по Процедура  BG05SFPR002-2.012  „Иновативни здравно – социални услуги“ - Оперативна програма „Развитие на човешките ресурси” 2021-2027г.
Това е надграждане на една работеща програма, която към днешна дата имаме    40 потребители с 26 души лични асистенти. За съжаление индикацията, която имаме е, че ще ни бъдат намалени на 12 потребителите. При стартиране на програмата ще търсим учевичаването им.
К. Петкова: Давам думата на Тодор Иванов  – Председател на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп, за да ни запознае със становището на постоянните комисии. 
	Т. Иванов: На проведеното съвместно заседание на  Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп и Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към общински съвет — Пирдоп,  внесената докладна записка беше разгледана и след проведеното гласуване единодушно от състава на ПК ИОСИПТУСЕЗГ и от състава на ЗСПОВОРКМСТ, беше подкрепен проекта за решение.

К. Петкова: Имате думата за изказвания по Докладната  записка.
Отношение взеха: 
С. Симеонов: Кой определя критериите, за да се намалят потребителите от 40 на 12 броя?
А. Геров: Служителите в социални дейности, които отговарят за тези програми. 

	К. Петкова: Поставям на гласуване проекта за решение от докладната записка. (Г-жа Петкова прочете проект за решение.)
	Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

Във връзка с изискванията за кандидатстване по Процедура BG05SFPR002-2.012  „Иновативни здравно – социални услуги“ - Оперативна програма „Развитие на човешките ресурси” 2021-2027г., на основание чл. 21, ал. 1, т. 6, т. 23 и ал. 2 от ЗМСМА и чл. 25, ал. 1 и ал. 2 от Закона за социалните услуги, след проведеното поименно гласуване с 13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  0 гласа „против” и 0 гласа „въздържал се”, Общински съвет-Пирдоп прие
 
РЕШЕНИЕ
№ 192
1. Общински съвет – Пирдоп, дава съгласие Община Пирдоп да кандидатства с проектно предложение  по Процедура  BG05SFPR002-2.012  „Иновативни здравно – социални услуги“ - Оперативна програма „Развитие на човешките ресурси” 2021-2027г., ПРИОРИТЕТ 2 „Социално включване и равни възможности“, в изпълнение на СПЕЦИФИЧНА ЦЕЛ 3 „Подобряване на равния и навременен достъп до качествени и устойчиви услуги на достъпна цена, включително услуги, които стимулират достъпа до жилищно настаняване и ориентирани към индивида грижи, включително здравеопазване; модернизиране на системите за социална закрила, включително насърчаване на достъпа до социална закрила, като се обръща особено внимание на децата и групите в неравностойно положение; подобряване на достъпността, включително за хората с увреждания, ефективността и устойчивостта на системите за здравеопазване и на услугите за полагане на дългосрочни грижи“.   
2. Общински съвет – Пирдоп,  възлага на Кмета на Община Пирдоп да извърши всички дейности, необходими за подготовката и реализиране на проектното предложение от страна на Община Пирдоп.
          3. Общински съвет – Пирдоп,  дава съгласие, Кметът на общината да възложи изпълнението на услугата  “Иновативни здравно – социални услуги ” на общинска администрация Пирдоп в съответствие с изискването на изпълнението на услугата от общ икономически интерес (УОИИ), съгласно правилата на Решение на ЕК от 20 декември 2011 година

К. Петкова: Преминаваме към точка. 5 от дневния ред: т. Разни.
Предлагам определяне на представител/и от ОбС-Пирдоп за участие в комисия, която ще извърши финансова ревизия на СУ „Саво Савов“, гр. Пирдоп.
Имате думата за предложения.
В. Кафеджиев: Може ли да кажете какво ще включва тази комисия?
А. Геров: Желанието на представителите на учителския колектив  е да се направи ревизия и да се види какво е финансовото състояние на гимназията към датата, от която г-н Четьов не е Директор на  СУ „Саво Савов“, гр. Пирдоп.
С. Готев: Това до някаква степен ще потуши напрежението в гимназията. Предлагам всеки един председател на група да участва. Предложението ми е от всяка политическа формация да има представител. 
К. Петкова: Дайте поименни предложения.
Н. Павлов: Нашата група предлага г-н Иван Джонгов.
Д. Стоев: Предлагам г-н Станислав Готев.
В. Кафеджиев: Предлагам г-жа Мария Бръмбева.
Н. Ненчев: От нашата група предлагам да бъда аз като председател.


К. Петкова: Направените предложения са за Иван Джонгов, Мария Бръмбева, Ненко Ненчев, Станислав Готев.
В. Кафеджиев: Всяка комисия има срок за работа.
	          А. Геров: Искам да Ви попитам от колко човека да бъде комисията, защото заповедта за комисията трябва да бъде от мое име? Ако нямате против един представител да бъде от общинска администрация, за да няма съмнение, че правим манипулации.
	          Л. Кирилов: Нека да конкретизираме целите на тази комисия. Какъв ще е одита, дали ще е финансов или за съответствие? Не знам. Предложението е на г-н Готев, нека той да каже какъв ще е?
		С. Готев: Първо предложението не е от моя страна. Това е едно обещание, което го чух и част от колектива на гимназията го чуха. Обещание на кмета, че ще направи  ревизия. Как ще се състой ревизията на мен не ми е ясно. Учудва ме, че кмета задава такива въпроси, които не са от нашата компетенция. Това, което аз поех като ангажимент на предишното заседание е да излъчим представител/и, за да не спъваме работата на съответната комисия. Топката се прехвърли на общинския съвет, че не сме определили представител. Какво комисията ще се проверява е изключително важно. Сега виждам, че се задават въпроси, които не са от нашата компетенция. Аз поех ангажимент да предложим един или няколко представители. Изпълнявам ангажимента, който съм поел. 
		Л. Кирилов: Тук определяме рамката на комисията. Да видим дали ще е финансов одит, одит за изпълнение. Какво е Вашето виждане?
		С. Готев: Аз не съм поел ангажимент и не съм разговарял с никой. Бяхме всички в ритуалната зала на община Пирдоп, когато бяха дошли част от колектива на СУ „Саво Савов“ и тогава всъщност аз разбрах, че кмета е поел ангажимент да сформира такава комисия. Към никой не съм поемал ангажимент, аз да сформирам комисия.  
		Л. Кирилов: Предлагам да е финансов одита.
		Н. Павлов: Искам кмета да каже, колектива от училището какъв одит иска да се направи?
		А. Геров: Тяхното желание беше да се направи ревизия, да се види финансовото състояние на гимназията. Да се провери дали са правени злоупотреби от бившия директор. Нали разбирате, че едно такова нещо не може да го установи една такава комисия. Ако има съмнения трябва да се сезира АДФИ. Доколкото си спомням в годините назад имаше една такава сформирана комисия от общински съветници, която констатира явни нарушения на фирма „Пролет“ ЕООД и тогава се сезира АДФИ. Тогава те установиха нарушения. Компетентността на една такава комисия ще бъде клоняща към нула. Използва се термина, че има напрежение и за да се потуши напрежението се предприемат тези действия. Според мен няма да се потуши. Затова поставих въпроса какво да проверим? Да се вземе единно решение, а не утре някой да каже, че кмета така е решил. Редно е тук да се реши от колко човека да е комисията, какъв период от време да се провери. Доколкото разбрах колектива иска проверка за последната година от управление на г-н Четьов – бивш директор на СУ „Саво Савов“, гр. Пирдоп. 
		М. Бръмбева: Ако се взима решение за финансов одит или финансова ревизия, аз няма да участвам. Не ми е в мойте правомощия. Ние не сме органа, който може да направи такава ревизия. Единственото, което аз разбирам е да направим проверка по бюджетните пера на гимназията, като второстепенен разпоредител на бюджета. Ако правим такива неща си давам отвод от тази комисия.
		С. Готев: Предложих да има от всяка група по един общински съветник. Ние нямаме тази компетентност, но може да се доверим на външен одитор. Това безспорно ще струва пари на общината. Ако се докаже нещо, то в правомощията на всеки един е да сезира АДФИ. А колегите общински съветници ще бъдат, за да се следи при провеждане на ревизията.
		Л. Кирилов: Съгласен съм, че тази комисия няма компетентността, нито правомощията да извършва одит за съответствие, финансов одит. Финансова проверка може да се направи. Относно предложението за финансов одитор съм против. Да се направи проверка и ако има нарушение да се сезира АДФИ, Сметна палата.
		М. Бръмбева: Сметната палата е изготвила годишен финансов доклад на общината респ. на училището. Може да се провери, той е публичен. Например може да се направи проверка по бюджетни пера.
		А. Геров: Ако например общинския съвет вземе едно нарочно решение и самосезира  АДФИ и АДФИ да дойде и да провери. Да няма от нас комисия и проверка. От това не се знае дали ще има реакция от АДФИ.
		Л. Кирилов: Ако няма някакви предположения за нарушения, няма да се отзоват.
		С. Готев: Не искам за пореден път да се прехвърля вината на общинския съвет.  Аз не чух нито общинския съвет, нито председателя на общинския съвет да обещава финансова ревизия. Кмета обеща такава ревизия. В предходната сесия, прехвърли вината на общинския съвет, че не сме излъчили представител. Ако иска някой да сезира нещо, да сезира. За какво трябва да се намесва общинския съвет. Искам да се провери и да се види. Против съм да се прехвърля вината на общинския съвет. 
		А. Геров: Кмета обеща. Да. Само, че това, че Вие не присъствате на сесиите и си ходите когато си искате, гледайте записите.  Има го записано, да, но с участие на общинския съвет. Аз комисия няма да направя, докато няма представители от общинския съвет. Комисията ще работи, когато застанем и заедно да направим проверка. Г-жа Бръмбева дефинира някакъв вид проверка. Не искам утре да се каже, че кмета нарочно го направи. 
			С. Готев: Който е поел ангажимент да си го спазва, не да се прехвърля топката.
		Л. Кирилов: Не съм съгласен, че общинския съвет има право да формира комисиите. Те са временни комисии с цел се конкретизира, със срок на работа и тя има право да го направи.  Питах как да се формира комисията и какви да са целите. Има предложение от г-жа Бръмбева каква да е проверката.				С. Симеонов: Трябва да попитаме учителите какво искат да проверим?
		К. Петкова: Доколкото разбирам, кмета ще назначи комисия, в която трябва да излъчим представители от общинския съвет.
		В. Кафеджиев: Сложете двама учители в комисията.
		А. Геров: Имам конструктивно предложение. Има четирима души от общинския съвет, които са предложени за комисията. Нека да сложим тези хора. Предлагам заедно да отидем в петък с излъчените представители до училището, да се събере колектива и да се попитат какво искат да се провери и за какъв период. 				С. Готев: Аз ще дойда. Отивайки съм почти сигурен, че никой учител няма да иска да влезе в тази комисия. Аз мисля, че като отидем, напрежението ще се покачи. За мене трябва да се направи. Кмета е обещал. Иска от нас представители – един, двама, трима ....
		А. Геров: Тъй като се бяга по тъч линията, кметът утре ще назначи комисията и няма да ходя никъде. Финансова проверка на гимназията, каквото ще да означава. Комисията да се оправя. Тогава ще имам и аз право да кажа, еми то един съветник се прави на умен, вместо да сложим и .. той въртя, сука, само и само да може да плюва после, а сега го плювайте него, защото нито период, нито нищо .... 
		Уважаеми съветници, водите се по акъла на един човек. И днес Вие бяхте съучастници на опорочаване на 150 годишнината на Никола Пушкаров, за да слушате излиянията на един човек.  
		М. Бръмбева – Давам си отвод от комисията.
		В. Кафеджиев: В комисията ще участвам аз.

К. Петкова: Подлагам на гласуване направените предложения за комисията. 
Моля, гласувайте: 
	Гласували „за”: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  
          Гласували „против” – няма; 
	Гласували  „въздържал се” – няма;

На основание чл. 21, ал. 1, т. 23 и ал. 2 от ЗМСМА, след проведеното гласуване с                           13 гласа „за”, както следва: Васил Кафеджиев, Георги Панов, Деян Стоев, Иван Джонгов, Кристина Петкова, Лало Кирилов, Мария Бръмбева, Ненко Ненчев, Ненко Павлов, Симеон Симеонов, Силвия Георгиева, Станислав Готев, Тодор Иванов;  0 гласа „против” и 0 гласа „въздържал се”, Общински съвет-Пирдоп прие
 
РЕШЕНИЕ
№ 193
Общински съвет –Пирдоп, определя  Васил Кафеджиев, Иван Джонгов, Ненко Ненчев и Станислав Готев за представители от страна на Общински съвет – Пирдоп, които да вземат участие в комисия за извършване на финансова ревизия на СУ „Саво Савов“, гр. Пирдоп. 


Т. Иванов: Аз искам да Ви запозная с един казус, който възникна в последните часове на вчерашния ден. Министъра на финансите е направил проекто бюджет за 2025 година, който днес беше на обсъждане в тристранната комисия. В него е включен законопроект, който предвижда  минните компании в България да бъдат облагани с допълнителен данък от 15 % върху добитите количества руда, инертни материали и др.  Това е напълно излишен данък, според нашите разчети, тъй като за момента са направени доста такси, освен концесионните, плащат се осигуровки и  други разходи от минния бранш. Разходите, които влизат в държавния бюджет са равняват на стотици милиони левове.  Ако се допусне такъв допълнителен данък има риск  тези компании да спрат работа, да се уволни персонал. Днес имаше протест пред Министерски съвет.  На тристранната среща днес не е взето решение за отпадане на този данък. Разговорите продължават. Бих искал да направя някакво предложение, с което ние да подкрепим минния бранш, тъй като на територията на Средногорието и гр. Панагюрище оперират едни от най-големите компании. Винаги са били партньор на общините в цялото Средногорие, независимо, че не са на територията на Община Пирдоп. Може би едно писмо до НСОРБ би било подходящо. Колегите в гр. Панагюрище предвиждат извънредна сесия, на която да обсъдят тази възможност. Имам информация, че в съседни на нас общини също ще се направи такова нещо. Моето предложение е да подкрепим тези компании, за отпадане на този данък, който по информация на юристи е незаконосъобразен. 
С. Готев: Вие какви разчети сте направили? Имате ли подготвена някаква декларация? Нещо имате ли, което мислите  да гласуваме?
Т. Иванов: Българска минно - геоложка камара излезе с декларация, която е изпратена към всички институции. Отделно Американската търговска камара излезна с декларация. Също Българската търговска камара. Те напълно подкрепят минните компании и отхвърлят този допълнителен данък. Аз не съм направил някакво предложение, като текст, но може да се подготви такова и да бъде изпратено към всички Вас. По разчети имах впредвид, че от Българската минно - геоложка камара са направили такива разчети. Искат да обложат минната индустрия с допълнително 900 мил. лева, допълнителни приходи, които да влязат в държавния бюджет и те да запълват дупката. Търси се вариант как да се допълни бюджета. По разчети на Българската минно геоложка камара това е непосилно за тези компании, защото това ще вземе голяма част от инвестициите, които се дават за производството и за заплатите. По разчети е около 750 мил. лева са заплатите на тези компании. А те искат допълнително  900 мил. лева за данък. Компаниите дават едни от най-високите заплати. От Института за пазарна икономика са направили проучване, мога да Ви изпратя информация.          
С. Готев: Казуса е изключително важен когато става въпрос за партньори на община Пирдоп. Ще влезнем в двубой, ако мога така да го нарека с държавата. Не мога да знам и да предвидя, какво е дупката в бюджета на държавата.  Ако Ви е необходимо напр. 10 мин. почивка, за да направите и подготвите някаква декларация и да се запознаем с нея. Да видим какво трябва да гласуваме и каква подкрепа трябва да изразим. Другото, което ме притеснява и не искам така да звучи, е че  общински съвет – Пирдоп е опорната точка на компаниите. Виждате ли ще Ви съкратиме, виждате ли няма да Ви даваме тези заплати. Тази опорна точка е изтъркана през годините и вече не работи  и обществото го заявава съвсем ясно, че не трябва да се плаши от това нещо и че определени компании щели да намалят възнагражденията. Виждате, че всичко се повишава. Страната работи по път и по механизми, които са за увеличаване на възнагражденията на всеки един служител. Не само в минния сектор, но и в администрацията, в държавата, в бизнеса. Тези опорни точки лично за мене са обидни. Не трябва колега общински съветник да ги толерира и да ги подкрепя и да ни ги слага на масата, че виждате ли определен вид бизнес ще изгони своите служители, които са на територията на Средногорието. 
Т. Иванов: Това са опорни точки на Българската минно - геоложка камара.  
С. Симеонов: Предлагам това да остане за сведение. Нямаме интерес нашия общински съвет да разглеждаме тези неща.
А. Геров: Искам да напомня, че монетата има две страни. Това, което г-н Готев, каза, че бизнеса плаши, да,  има известно право. Тезата, че нас не ни засяга не го приемам. Ако затворят тези компании, ще засегнат много жители от нашата община. Община Пирдоп и общински съвет са ангажирани с това нещо. Получаваме средства от тези компании, пример: от водоползването - водата от Жеков вир. Взимайки едно решение и заставайки плътно зад минните компании можи да се получи така: Утре идвайки Министъра на финансите да ни каже, че ние сте защитили компаниите и не се взеха парите им,  сега ние да  искаме изпълняването на капиталовата програма от компаниите. Монетата има две страни.  Ако трябва ще се направи една извънредна сесия по въпроса. 
Н. Ненчев: Считам, че на днешното заседание ние нямаме готовност за да подкрепим каквото и да е било. Информацията, която е достигнала до нас е в твърде суров вид.
В. Кафеджиев: Искам да кажа, че аз съм „за“. Държавата е държава, но ако не бяха предприятията нямаше да има болница. Винаги са давали пари. Трябва да се балансират нещата. 
Т. Иванов:  Просто исках да Ви запозная с нещата, защото проблема е много сериозен. Най-вече съкращаването на работни места, взаимоотношенията с общините и т.н.
Н. Павлов: Не сме готови за днес по въпроса. 
[bookmark: _GoBack]Л. Кирилов: Позицията трябва да е балансирана. Не може да пренебрегваме и интересите на държавата. Смятам, че трябва да се върви в посока разговори и да се обсъдят нещата.
Т. Иванов: Ще подготвя текст на декларация и подробна информация и ще го изпратя до всички. 
	След кратка дискусия въпроса остана отворен.
К. Петкова: На днешното заседание не можем да вземем решение.
Г. Панов: Миналата година беше проведен благотворителен волейболен турнир. Средствата, от който отидоха в полза на деца в неравностойно положение  и деца с тежки заболявания от Община Пирдоп. Комисия разпредели събраните средства и същите бяха разпределени. Тази година ще има също такъв турнир на 21.12.2024г. в Спортната зала на гр. Пирдоп. Средствата ще бъдат за деца от община Пирдоп болни от левкемия, хидроцефалия и др. заболявания. Обръщам се към всички Вас, нека отворим сърцата си и дарим кой колкото счита, че може да даде.
К. Петкова: Уважаеми съветници, искам да Ви поканя утре на Тържествено събрание посветено на 150-та годишнината от рождението на учителя, революционер и пръв български почвовед Никола Петков Пушкаров.  Заповядайте от 11:00 ч. в Ритуалната зала на град Пирдоп.
 


Заседанието на Общински съвет-Пирдоп приключи своята работа, поради изчерпване на дневния ред.

